K O R R A L D U S

Haapsalu,	20.detsember 2005 nr 857

Haapsalu Linnavalitsuse 28.08.2003 korralduse nr 714
„Haapsalu Sotsiaalmaja poolt osutatavatele teenustele
hindade kinnitamine” osaline muutmine

Haapsalu Sotsiaalmaja toitlustusteenuste hinnakiri kinnitati Haapsalu Linnavalitsuse 28.08.2003 korraldusega nr 714, mida linnavalitsus muutis 11.07.2004 korraldusega 513.
Nimetatud hinnakirja alusel sotsiaalmaja kohvikust väljamüüdava supi 1 liitri hind on 11 krooni ja vähekindlustatud elanikkonnale supiköögist väljastatav supi 1 liitri hind on 6 krooni.
Haapsalu Sotsiaalmaja supiköögi 1 liitri supi müügihinna kujunemise aluseks vähekindlustatud elanikele on ühe liitri supi keetmiseks kulunud toiduainete maksumus. Käesoleva aasta novembrikuus keedeti 2373 liitrit suppi, mille valmistamiseks kulus toiduaineid 19463 krooni ulatuses. Seega supiköögi 1 liitri supi hinnaks on 8,2 krooni.
Seoses toiduainete hindade tõusuga aasta jooksul on kulutused toiduainete ostmisele ületanud supi väljamüügi hinna, mistõttu on vajalik tõsta kohvikust väljamüüdava supi hinda 1 liitri kohta 3 krooni võrra ja vähekindlustatud elanikkonnale supiköögist väljastatava supi hinda 1 krooni võrra.
Juhindudes sotsiaalhoolekandeseaduse § 8 p 2, § 10, § 45, Haapsalu Linnavolikogu 30.05.2003 otsusega nr 49 kinnitatud Haapsalu Sotsiaalmaja põhimääruse punkti 2 alapunktidest 2.1. ja 2.2., kohaliku omavalitsuse korralduse seaduse § 6 lg 3 p 2, § 30 lg 1 p 3 ja § 31, Haapsalu põhimääruse § 35 lg 1 p 6 ja § 63 ning haldusmenetluse seadusest Haapsalu Linnavalitsus 

k o r r a l d a b:  

1.	Muuta Haapsalu Linnavalitsuse 28.08.2003 korralduse nr 714 „Haapsalu Sotsiaalmaja poolt osutatavate teenustele hindade kinnitamine” lisa nr 1 ”Haapsalu Sotsiaalmaja poolt osutatavate teenuste hinnakiri” punkti 2 „Toitlustusteenused” ja asendada alapunktis 2.2.1 sõnad „supi hind 11kr/l” sõnadega „supi hind 14 kr/l” ja asendada alapunktis 2.2.2 sõnad „supi hind vähekindlustatud elanikkonnale 6 kr/l” sõnadega „supi hind vähekindlustatud elanikkonnale 7 kr/l”.
2.	Kehtestada punktis 1 nimetatud hinnad alates 01.01.2006.
3.	Korraldus teha teatavaks Haapsalu Sotsiaalmajale (Kastani 7, 90508 Haapsalu) korralduse koopia väljastamisega posti teel, aselinnapeale (I. Danilov) ning sotsiaal-ja tervishoiuosakonnale (E. Lemmsalu) koopia üleandmisega allkirja vastu.
4.	Korraldus avalikustada väljapanekuga linnavalitsuse fuajees.
5.	Korraldus jõustub teatavakstegemisest.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest

Teet Kallasvee
Linnapea	Erko Kalev
	Linnasekretär